20.1.2023
RO
Jurnalul Oficial al Uniunii Europene
C 20 A/17
ANEXĂ DIRECȚIA GENERALĂ A PARTENERIATELOR PENTRU DEMOCRAȚIA PARLAMENTARĂ – DIRECȚIA BIROURILOR DE LEGĂTURĂ EXTERNE
SARCINI PRINCIPALE
[Entitate compusă din 40 de agenți: 35 de funcționari (inclusiv 4 funcționari detașați pe lângă SEAE și 5 funcționari puși la dispoziție de alte DG), 3 agenți temporari și 2 agenți contractuali] 9.1.2023 — Reprezentarea Parlamentului European în țările terțe și organizațiile internaționale, în special prin Biroul de legătură al Parlamentului European în Regatul Unit, Biroul de legătură PE-Congresul SUA de la Washington DC, precum și antenele Parlamentului European pe lângă Organizația Națiunilor Unite la New York, Asociația Națiunilor din Asia de Sud-Est (ASEAN) la Jakarta și Secretariatul Uniunii Africane la Addis-Abeba. — Conducerea, coordonarea și stimularea unităților și serviciilor direcției, precum și gestionarea personalului și organizarea generală a direcției. — Promovarea și facilitarea, prin Unitatea pentru programul „Vizitatori ai Uniunii Europene”, a valorilor și intereselor UE la scară mondială, cu ajutorul diplomației interpersonale și al unui dialog deschis cu partenerii externi invitați să efectueze vizite de studiu în instituțiile UE, punând accentul pe vizitatorii din democrațiile continentale. — Gestionarea de proiecte. — Exercitarea funcțiilor de ordonator de credite subdelegat.
BIROUL DE LEGĂTURĂ AL PARLAMENTULUI EUROPEAN ÎN REGATUL UNIT
— Contribuție la dezvoltarea relațiilor dintre Parlamentul European, parlamentul britanic, autoritățile britanice naționale, regionale și locale; furnizarea de informații despre situația politică din Regatul Unit către autoritățile politice și ierarhie. — Stimularea și asigurarea dezbaterii publice privind activitatea PE utilizând toate mijloacele adecvate, în special în relațiile cu cetățenii UE, tinerii și britanicii pro-europeni, prin organizarea de dezbateri și de evenimente politice și culturale; desfășurarea de campanii privind valorile, cum ar fi diversitatea culturală și drepturile omului; aprofundarea rețelei de voluntari „together.eu”. — Furnizarea unui sprijin logistic pentru Președintă, deputați și delegațiile parlamentare care desfășoară activități în Regatul Unit. — Asigurarea gestiunii financiare a activităților desfășurate de către Birou; gestionarea resurselor sale umane și a logisticii „Casei Europei”. — Informarea mass-mediei naționale, regionale și de specialitate (presa scrisă, TV, radio, online, mijloace de comunicare socială) despre pozițiile adoptate de Parlamentul European; gestionarea site-ului web al Biroului. — Desfășurarea de relații interinstituționale cu Serviciul European de Acțiune Externă (SEAE), inclusiv gestionarea comună a spațiului public.
BIROUL DE LEGĂTURĂ PE-CONGRESUL SUA DE LA WASHINGTON DC
— Facilitarea dialogului parlamentar cu Congresul SUA și cu alte autorități, pregătind vizite sau întâlniri virtuale ale Dialogului transatlantic al legiuitorilor (DTL) sau ale Delegației pentru relațiile cu Statele Unite, ale delegațiilor comisiilor parlamentare sau ale altor organe, autorități și deputați în PE care se deplasează în SUA. — Consolidarea legăturilor cu organele Congresului la toate nivelurile; pregătirea vizitelor deputaților sau ale personalului PE sau din cadrul Congresului care vizează ameliorarea înțelegerii reciproce. — Aprofundarea contactelor cu think tank-urile, universitățile, instituțiile academice și grupurile de reflecție, precum și cu ONG-urile și alte părți interesate; dezvoltarea participării Biroului la seminarii și conferințe care prezintă interes, precum și promovarea informării despre UE și a acțiunilor de sensibilizare privind activitatea PE în forumuri și în cercurile universitare și academice.